31987R3618
L 340/27
JURNALUL OFÍCIAL AL UNIUNII EUROPENE
REGULAMENTUL (CEE) NR. 3618/87 AL CONSILIULUI
din 30 noiembrie 1987
privind încheierea Acordului sub forma unui schimb de scrisori între Comunitatea Economică Europeană și Republica Tunisiană de modificare a Acordului privind anumite vinuri originare din Tunisia care au dreptul la o denumire de origine
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere Acordul de cooperare între Comunitatea Economică Europeană și Republica Tunisiană, semnat la 25 aprilie 1976, în special articolul 20 alineatele (2) și (3),
întrucât, prin Regulamentul (CEE) nr. 2457/78 (1), Consiliul a aprobat, în numele Comunității, Acordul sub forma unui schimb de scrisori între Comunitatea Economică Europeană și Republica Tunisiană privind anumite vinuri originare din Tunisia care au dreptul la o denumire de origine; întrucât acordul conține o listă de vinuri admise în Comunitate scutite de taxe vamale de import în cadrul unei cote tarifare anuale de 50 000 hectolitri;
întrucât vinurile care poartă denumirea „Coteaux d'Utique” au fost recunoscute ca având dreptul la statutul de denumire de origine controlată (appellation d'origine controlée) în conformitate cu Regulamentul (CEE) nr. 997/81 al Consiliului (2), astfel cum a fost modificat prin Regulamentul (CEE) nr. 1224/83 (3),
ADOPTĂ PREZENTUL REGULAMENT:
Articolul 1
Acordul sub forma unui schimb de scrisori între Comunitatea Economică Europeană și Republica Tunisiană privind anumite vinuri originare din Tunisia care au dreptul la o denumire de origine se aprobă în numele Comunității.
Textul acordului se anexează la prezentul regulament.
Articolul 2
Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament se aplică de la 1 noiembrie 1987.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 noiembrie 1987.